पाएं अपने शहर की ताज़ा ख़बरें और फ्री ई-पेपरडाउनलोड करें
बाड़मेर में कोरोना की रफ्तार बेकाबू होती जा रही है। लगातार बढ़ रहे कोरोना पॉजिटिव केस अब रिकार्ड तोड़ने लगे हैं। गुरुवार को अब तक के सर्वाधिक 505 पॉजिटिव केस आए है। कोरोनाकाल के शुरू होने से अब तक के 15 महीनों में यह रिकार्ड मरीज है। जिला अस्पताल में अब कोविड मरीजों के चलते भर्ती करने के लिए जगह नहीं मिल रही है।
ऐसी स्थिति में 376 बेड के जिला अस्पताल के अतिरिक्त 60 बेड का कन्या छात्रावास, अब 100 बेड का अब महिला कॉलेज में अस्पताल बनाया जा रहा है। गुरुवार को एक ही दिन में 505 पॉजिटिव केस आने के साथ ही 8 रोगियों ने दम तोड़ा है। जिले में अब एक्टिव मरीजों का आंकड़ा बढ़ कर 3408 तक पहुंच गया है। बढ़ते गंभीर रोगियों के कारण ऑक्सीजन व रेमडेसिविर इंजेक्शन का संकट उत्पन्न हो गया है।
वहीं गुरुवार काे जिले के राणीगांव व जालीपा में जीराे मोबिलिटी कर्फ्यू क्षेत्र घोषित किया है।
रोजाना 1100 ऑक्सीजन सिलेंडरों की मांग
रोजाना 1100 सिलेंडर ऑक्सीजन और 250 रेमडेसिविर इंजेक्शन की जरूरत रहती है। इसके बावजूद 500 सिलेंडर ऑक्सीजन बाड़मेर के अलग-अलग प्लांट से उत्पादित हो रही है। जबकि बाकी जनसहयोग और सरकार से दूसरे जिलों से मंगवाने पड़ रहे हैं। बुधवार को 10 टन लिक्विड ऑक्सीजन मिलने से दो दिन के लिए राहत मिली है। जिला अस्पताल को 200 और 50 बालोतरा अस्पताल को रेमडेसिवर इंजेक्शन की जरुरत है।
गर्ल्स कॉलेज को बनाया कोविड अस्पताल
बढ़ते मरीजों के लिए जिला अस्पताल के निकट गर्ल्स कॉलेज को भी कोविड अस्पताल बनाया है। जहां मरीजाें को भर्ती करने के लिए बेड लगाए गए है। गौरतलब है कि जिला अस्पताल में मरीज बढ़ने के बाद दो बालिका छात्रावासों को कोविड अस्पताल बनाया था।
अब वो दोनों फुल होने के बाद महिला कॉलेज को बनाया गया है। जिले में 350 एचआरसीटी व 97 आरटीपीसीआर मरीज भर्ती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva mag_Deva hin_Deva awa_Deva hin_Deva hin_Deva zho_Hant eng_Latn